Edvard Nordrum

Edvard Nordrum (født 17. mars 1925 i Fåvang, død 2. april 2002 i Ås) var en norsk veterinær og sivilagronom. Han var kjent for sitt arbeid innenfor Kirkens Nødhjelp, hvor han startet organisasjonens første utviklingsprosjekt i Abakaliki i Nigeria i 1961. 

Etter tre år i Nigeria arbeidet han som forsker ved Norges landbrukshøgskole på Ås, hvor han siden var bosatt. I 1968 arbeidet han for Det Lutherske Verdensforbund under Biafrakrisen og fra 1979 til 1981 arbeidet han som landbrukskoordinator i Sør-Sudan.

Fra 1976 var han personalleder i Kirkens Nødhjelp og var fra 1986 prosjektleder for organisasjonens arbeid med hiv og aids. Han var engasjert i kirkelig arbeid i Ås menighet, hvor han var leder av menighetsrådet i flere perioder. Han var også styremedlem i NORAD. 

I 2001 ble Nordrum tildelt Kongens fortjenstmedalje i gull.Tildelinger - Edvard Nordrum - kongehuset.no 

Han var far til Siv Nordrum.

 Bibliografi 

 Biskop Paride Taban – fredskjempe i krig; en personlig beretning Fullført av datteren Siv Nordrum, 2002 ISBN 9788276941104
 Førstehjelp i fjøset 3. utgave 1978 ISBN 82-529-0279-0 
 Hvalmjøl : Framstilling, fôrverdi og bruk 1968

 Referanser 

 Eksterne lenker 
 Nordrum hedres (omtale hos Kirkens Nødhjelp
 Hyllest til en venn – Om Edvard Nordrums bok

Kategori:Norske veterinærer
Kategori:Norske forskere
Kategori:Norske bistandsarbeidere
Kategori:Personer tilknyttet Kirkens Nødhjelp
Kategori:Kongens fortjenstmedalje i gull
Kategori:Personer fra Ringebu kommune
Kategori:Personer fra Ås kommune